1 Corinthians 8
Sawar Murubih Isah Bay Tisisibor Ana Baibat1 a Boun i akokok bay sawar murubih isah kwasisibor isan kwakirum nan i anao kwananowar. Tur anababatun it etei'imak iti sawar isah i taso'ob. Naatu iti so'obamaim it wowabit tayen tabi'orot. Baise yabow i wowabit gewas orot babin tabibais. 2 b Orot yait sawar etei so'ob rouw eo, men kafa'imo abisa ta so'obamih. 3 Baise orot yait God ebiyabow God nati orot i su'ub naatu ekakaif.
4 c Sabuw afa bay wagabur isah hisisibor hibow te'aa isah anao kwananowar, wagabur i men God, naatu God i ta'imon maiyow, tafaram wanawanan men god ta sisibinamaim ema'am. 5 Turobe sabuw afa boro hinao, mar wanawanan naatu tafaram wanawanan wagabur i awan karatan. Turobe wagabur, yoyom i moumurih na'in. 6 d Baise it ata God i ta'imon, Tamat i akisin biyanane sawar etei himatar naatu i wanawananamaim it tama'am, naatu ata Regah Jesu Keriso i ta'imon, i akisin wanawananamaim God sawar etei eo himatar naatu i akisin wanawanan it tama'am.
7 Baise sabuw moumurih na'in iti men hiso'obamih. Sabuw iti na'atube marasika hima hisisinaf au naniyah in, imih bay hibow te'aa i tenotanot wagabur isah hisisibor hibow te'aa terarouw, naatu hai notamaim iu'uwih biyah gubagub matar, anayabin kakafin gewasin kusibin ana not i ririmin. 8 Baise bayumaim boro men nabuwit tanan God sisibin tanatitamih, bay tana'ani'aan na'at God boro men natawanamih, naatu men tana'ani'aan God boro men it gewasit narouw na'omih.
9 e Baise kwanakaifi gewas, kwa hirufami kwatit yawas kwabaib men imaim kwanasinaf taituwa iyab hai baitumatum ririmin tema'am kwanikwarisihimih. 10 Anayabin o iso'ob abisa kusisinaf, imih o boro wagabur hai kwafiren bar wanawanan sibor inabow inaa. Baise orot ta ana not ririmin o na'i'iti boro fair na'atube nab naatu gem tafanamaim wagabur isah hisisibor boro nabow na. 11 f Naatu taituwa ana not ririmin ma'ama o aso'obamaim ana not i'asabun, inaso'ob nati taituwa isan Keriso morob. 12 Imih o taituwa isah bowabow kakafin iti na'atube isinaf hai not ririm feher kubitih, nati i o Keriso isan bowabow kakafin kusisinaf. 13 g Isan imih ayu abisa ani'aanimaim aiwa'an taituwau bowabow kakafin wanawanan re'er ayu nati for men ana'aan maiye, saise men ana sinaf maiye nare.
Copyright information for `AAI
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018